# Blasco Núñez Vela

### De Viquipèdia

Blasco Núñez Vela, el primer virrei espanyol del Perú

Blasco Núñez Vela (Àvila, Espanya, 1490 - Anyaquito, Perú, 18 de gener de 1546) va ser el primer virrei oficial del Perú (1544 - 1546), enviat per Carles I per controlar la difícil situació que allà s'estava visquent, i per aplicar, a tot el territori recent conquerit, les noves lleis que el rei volia imposar, i que va aprovar el 20 de novembre de 1542.

Després de ser corregidor de Cuenca i Màlaga, i cavaller de l'Ordre de Santiago, va ser nomenat virrei del Perú el 1542. A l'abril de 1543 el rei va confirmar a Núñez Vela com a virrei, governador i capità general dels regnes del Perú. Núñez Vela va arribar al Nou Món, des de Panamà, el 10 de gener de 1544, i a Lima, el 17 de maig del mateix any.

L'aplicació de les Lleis d'Indies, que prohibien el sistema de l'Encomienda i l'esclavitud dels indígenes, així com definien els impostos que els colons havien de pagar al rei, van provocar una oposició hostil, encapçalada per Gonzalo Pizarro, i recolzada per l'Audiència de Lima, el 1544. Aquesta revolució va tenir el suport de molts colons espanyols, que veien perdre el dret d'explotar i d'esclavitzar els nadius dels pobles que sotmetien, com s'havia fet des del principi de la conquesta. En lloc d'això, el rei passava a tenir el control de totes les Encomiendas.

Uns mesos més tard, l'Audiència de Lima va canviar d'actitud i va tornar a reconèixer a Núñez de Vela com a virrei, provocant que Pizarro la disolgués, capturés al virrei i el desterrés, retornant-lo a Espanya. Blasco Núñez Vela va reorganitzar el seus partidaris a Popaián, després de desembarcar a Tumbes, i es va enfrontar a Gonzalo Pizarro, i els seus 700 homes, a la Batalla d'Anyaquito, el 1546, morint durant el combat i, més endavant, sent decapitat. L'exèrcit de Núñez Vela no tenia més de 200 homes.

El cap de Blasco Núnez Vela va ser arrastrat pel terra fins a Quito, clavat en una estaca i mostrat a tothom, pels carrers de la ciutat, tot demostrant qui havia guanyat i qui tenia el poder a tot el regne del Perú.

## [edita] Vegeu també

- Història del Perú
- Llista de Virreis del Perú

Obtingut de "http://ca.wikipedia.org../../../b/l/a/Blasco_N%C3%BA%C3%B1ez_Vela_9b12.html"

Categoria: Virreis del Perú

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Polski
- Português